title: Komission täytäntöönpanoasetus (EU) N:o 764/2012, annettu 22 päivänä elokuuta 2012 , täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               23.8.2012

               FI

               Euroopan unionin virallinen lehti

               L 227/5

         KOMISSION TÄYTÄNTÖÖNPANOASETUS (EU) N:o 764/2012,
   annettu 22 päivänä elokuuta 2012,
   täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 759/2012 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksen (EY) N:o 951/2006 36 artiklan mukaisesti.

               (3)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/2012 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä elokuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 223, 21.8.2012, s. 53.

      LIITE

         Valkoisen sokerin, raakasokerin ja CN-koodin 1702 90 95 tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 23 päivästä elokuuta 2012

                  (euroa)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 12 10 (1)

                  38,09

                  0,00

                  1701 12 90 (1)

                  38,09

                  3,18

                  1701 13 10 (1)

                  38,09

                  0,00

                  1701 13 90 (1)

                  38,09

                  3,48

                  1701 14 10 (1)

                  38,09

                  0,00

                  1701 14 90 (1)

                  38,09

                  3,48

                  1701 91 00 (2)

                  44,19

                  4,21

                  1701 99 10 (2)

                  44,19

                  1,08

                  1701 99 90 (2)

                  44,19

                  1,08

                  1702 90 95 (3)

                  0,44

                  0,25

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 1344/2014, annettu 17 päivänä joulukuuta 2014 , neuvoston asetuksen (EY) N:o 847/96 4 artiklan 2 kohdan mukaisesti Ranskan ja Espanjan kalastuskautena 2013/2014 pidättämien määrien lisäämisestä Biskajanlahden sardellin kalastuskiintiöön kalastuskaudeksi 2014/2015

text:
               18.12.2014

               FI

               Euroopan unionin virallinen lehti

               L 363/78

         KOMISSION TÄYTÄNTÖÖNPANOASETUS (EU) N:o 1344/2014,
   annettu 17 päivänä joulukuuta 2014,
   neuvoston asetuksen (EY) N:o 847/96 4 artiklan 2 kohdan mukaisesti Ranskan ja Espanjan kalastuskautena 2013/2014 pidättämien määrien lisäämisestä Biskajanlahden sardellin kalastuskiintiöön kalastuskaudeksi 2014/2015
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (1) ja erityisesti sen 4 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 847/96 4 artiklan 2 kohdan mukaan jäsenvaltio voi ennen kalastuskiintiön soveltamisvuoden 31 päivää lokakuuta pyytää komissiota pidättämään enintään 10 prosenttia asianomaiselle jäsenvaltiolle myönnetystä kiintiöstä ja siirtämään sen seuraavalle vuodelle. Komissio lisää pidätetyn määrän asianomaiseen kiintiöön.

               (2)

               Biskajanlahden (ICES-suuralue VIII) sardellikannan TAC ja jäsenvaltioiden kiintiöt asetetaan nykyisin vuotuiseksi kalastuksenhoitokaudeksi, joka alkaa 1 päivänä heinäkuuta ja päättyy seuraavan vuoden 30 päivänä kesäkuuta.

               (3)

               Neuvoston asetuksessa (EU) N:o 713/2013 (2) vahvistetaan Biskajanlahden (ICES-suuralue VIII) sardellin kalastuskiintiöt 1 päivänä heinäkuuta 2013 alkavaksi ja 30 päivänä kesäkuuta 2014 päättyväksi kaudeksi.

               (4)

               Neuvoston asetuksessa (EU) N:o 779/2014 (3) vahvistetaan Biskajanlahden (ICES-suuralue VIII) sardellin kalastuskiintiöt 1 päivänä heinäkuuta 2014 alkavaksi ja 30 päivänä kesäkuuta 2015 päättyväksi kaudeksi.

               (5)

               Ottaen kuitenkin huomioon Euroopan parlamentin ja neuvoston asetuksen (EU) N:o 1380/2013 (4) 16 artiklan 8 kohdan mukainen kalastusmahdollisuuksien vaihto ja asetuksen (EY) N:o 847/96 4 artiklan 2 kohdan mukaiset kiintiön siirrot, Ranskan sardellikiintiö Biskajanlahdella kalastuskaudeksi 2013/2014 on 3 590,9 tonnia ja Espanjan 15 226 tonnia.

               (6)

               Kyseisen kalastuskauden lopulla Ranska ilmoitti sardellisaaliiden kokonaismääräksi Biskajanlahdella 3 197,05 tonnia ja Espanja 14 468,16 tonnia.

               (7)

               Ranska ja Espanja ovat pyytäneet asetuksen (EY) N:o 847/96 4 artiklan 2 kohdan nojalla, että osa niiden kalastuskauden 2013/2014 sardellikiintiöstä pidätettäisiin ja siirrettäisiin seuraavalle kalastuskaudelle. Pidätetyt määrät olisi kyseisessä asetuksessa mainituin rajoituksin lisättävä asetuksella (EU) N:o 779/2014 kalastuskaudeksi 2014/2015 asianomaisille maille vahvistettuihin kiintiöihin.

               (8)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Ranskalle neuvoston asetuksessa (EU) N:o 779/2014 vahvistettua Biskajanlahden sardellikiintiötä korotetaan 359,09 tonnilla.
   2 artikla
   Espanjalle neuvoston asetuksessa (EU) N:o 779/2014 vahvistettua Biskajanlahden sardellikiintiötä korotetaan 757,84 tonnilla.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2014.

            Komission puolesta

            Puheenjohtaja

         Jean-Claude JUNCKER

      (1)  EYVL L 115, 9.5.1996, s. 3.

      (2)  Neuvoston asetus (EU) N:o 713/2013, annettu 23 päivänä heinäkuuta 2013, Biskajanlahden sardellin kalastusmahdollisuuksien vahvistamisesta kalastuskaudeksi 2013/2014 (EUVL L 201, 26.7.2013, s. 8).

      (3)  Neuvoston asetus (EU) N:o 779/2014, annettu 18 päivänä heinäkuuta 2014, Biskajanlahden sardellin kalastusmahdollisuuksien vahvistamisesta kalastuskaudeksi 2014/2015 (EUVL L 212, 17.7.2014, s. 1).

      (4)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).


title: Komission täytäntöönpanoasetus (EU) N:o 567/2013, annettu 18 päivänä kesäkuuta 2013 , neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 oikaisemisesta  ETA:n kannalta merkityksellinen teksti

text:
               19.6.2013

               FI

               Euroopan unionin virallinen lehti

               L 167/30

         KOMISSION TÄYTÄNTÖÖNPANOASETUS (EU) N:o 567/2013,
   annettu 18 päivänä kesäkuuta 2013,
   neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 ja 3 kohdan sekä 38 artiklan d alakohdan,
   sekä katsoo seuraavaa:

               (1)

               Komission asetuksen (EY) N:o 1235/2008 (2) liitteessä III vahvistetaan luettelo kolmansista maista, joiden luonnonmukaisen tuotannon tuotantojärjestelmä ja tarkastustoimenpiteet on hyväksytty asetuksessa (EY) N:o 834/2007 vahvistettuja vastaaviksi. Joidenkin mainitussa liitteessä, sellaisena kuin se on muutettuna komission täytäntöönpanoasetuksella (EU) N:o 508/2012 (3), lueteltujen maiden osalta ilmoitettu joidenkin tarkastuslaitosten internetosoite on virheellinen tai vanhentunut.

               (2)

               Asetuksen (EY) N:o 1235/2008 liitteessä IV on luettelo tarkastuslaitoksista ja -viranomaisista, joilla on toimivalta tehdä tarkastuksia ja myöntää sertifikaatteja kolmansissa maissa vastaavuustarkoituksessa. Mainitussa liitteessä, sellaisena kuin se on muutettuna täytäntöönpanoasetuksella (EU) N:o 508/2012 ja komission täytäntöönpanoasetuksella (EU) N:o 125/2013 (4), on joidenkin tarkastuslaitosten tai tarkastusviranomaisten kohdalla virheitä, jotka liittyvät joidenkin kolmansien maiden osalta ilmoitettuihin tuoteluokkiin.

               (3)

               Lisäksi yhden tarkastuslaitoksen osalta asetuksen (EY) N:o 1235/2008 liitteissä III ja IV ilmoitettu internetosoite on virheellinen.

               (4)

               Sen vuoksi asetuksen (EY) N:o 1235/2008 liitteet III ja IV olisi oikaistava.

               (5)

               Oikeusvarmuuden vuoksi AGRECO R.F. GÖDERZ GmbH:ta koskevia oikaistuja säännöksiä olisi sovellettava täytäntöönpanoasetuksen (EU) N:o 508/2012 liitteen II soveltamispäivästä ja IMO-Control Sertifikasyon Tic. Ltd Știtä ja Organización Internacional Agropecuariaa koskevia oikaistuja säännöksiä olisi sovellettava täytäntöönpanoasetuksen (EU) N:o 125/2013 liitteen II soveltamispäivästä.

               (6)

               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Oikaistaan asetus (EY) N:o 1235/2008 seuraavasti:

               1)

               Oikaistaan liite III tämän asetuksen liitteen I mukaisesti.

               2)

               Oikaistaan liite IV tämän asetuksen liitteen II mukaisesti.

         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Liitteessä II olevaa 1 kohtaa sovelletaan kuitenkin 1 päivästä heinäkuuta 2012 ja liitteessä II olevaa 3 ja 4 kohtaa 1 päivästä huhtikuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 189, 20.7.2007, s. 1.

      (2)  EUVL L 334, 12.12.2008, s. 25.

      (3)  EUVL L 162, 21.6.2012, s. 1.

      (4)  EUVL L 43, 14.2.2013, s. 1.

      LIITE I
      Oikaistaan asetuksen (EY) N:o 1235/2008 liite III seuraavasti:

                  1)

                  Korvataan Kanadaa koskevan tekstin 5 kohdassa tunnusnumeroa CA-ORG-002 koskeva kohta seuraavasti:

                              ”CA-ORG-002

                              British Columbia Association for Regenerative Agriculture (BCARA)

                              www.certifiedorganic.bc.ca”

                  2)

                  Korvataan Costa Ricaa koskevan tekstin 4 kohta seuraavasti:

                              ”4.

                              Toimivaltainen viranomainen: Servicio Fitosanitario del Estado, Ministerio de Agricultura y Ganadería, www.sfe.go.cr”.

                  3)

                  Oikaistaan Intiaa koskeva kohta seuraavasti:

                              a)

                              Korvataan 4 kohta seuraavasti:

                                          ”4.

                                          Toimivaltainen viranomainen: Agricultural and Processed Food Export Development Authority APEDA, http://www.apeda.gov.in/apedawebsite/index.asp”.

                              b)

                              Korvataan 5 kohdassa tunnusnumeroja IN-ORG-009, IN-ORG-011, IN-ORG-016, IN-ORG-019 ja IN-ORG-021 koskevat kohdat seuraavasti:

                                          ”IN-ORG-009

                                          ISCOP (Indian Society for Certification of Organic products)

                                          www.iscoporganiccertification.org

                                          IN-ORG-011

                                          Natural Organic Certification Agro Pvt. Ltd (NOCA Pvt. Ltd)

                                          www.nocaagro.com

                                          IN-ORG-016

                                          Rajasthan Organic Certification Agency (ROCA)

                                          www.krishi.rajasthan.gov.in

                                          IN-ORG-019

                                          TUV India Pvt. Ltd

                                          www.tuvindia.co.in

                                          IN-ORG-021

                                          Madhya Pradesh State Organic Certification Agency (MPSOCA)

                                          www.mpkrishi.org”

                  4)

                  Korvataan Japania koskevan tekstin 5 kohdassa tunnusnumeroa JP-BIO-005 koskeva kohta seuraavasti:

                              ”JP-BIO-005

                              Japan Organic & Natural Foods Association

                              http://jona-japan.org/english/”

                  5)

                  Korvataan Tunisiaa koskevan tekstin 5 kohdassa tunnusnumeroa TN-BIO-004 koskeva kohta seuraavasti:

                              ”TN-BIO-004

                              Lacon

                              www.lacon-institut.com”

                  6)

                  Korvataan Yhdysvaltoja koskevan tekstin 5 kohdassa tunnusnumeroja US-ORG-005, US-ORG-023, US-ORG-028 ja US-ORG-055 koskevat kohdat seuraavasti:

                              ”US-ORG-005

                              BIOAGRIcert

                              http://www.bioagricert.org/english

                              US-ORG-023

                              Maryland Department of Agriculture

                              http://mda.maryland.gov/foodfeedquality/Pages/certified_md_organic_farms.aspx

                              US-ORG-028

                              Montana Department of Agriculture

                              http://agr.mt.gov/agr/Producer/Organic/Info/index.html

                              US-ORG-055

                              Texas Department of Agriculture

                              http://www.texasagriculture.gov/regulatoryprograms/organics.aspx”

      LIITE II
      Oikaistaan asetuksen (EY) N:o 1235/2008 liite IV seuraavasti:

                  1)

                  Korvataan AGRECO R.F. GÖDERZ GmbH:tä koskevan tekstin 3 kohdassa Ghanaa koskeva kohta seuraavasti:

                              ”Ghana

                              GH-BIO-151

                              x

                              —

                              —

                              x

                              —

                              —”

                  2)

                  Korvataan BioAgriCert S.r.l:ää koskevan tekstin 2 kohta seuraavasti:

                              ”2.

                              Internetosoite: http://www.bioagricert.org/english/”.

                  3)

                  Korvataan IMO-Control Sertifikasyon Tic. Ltd Știtä koskevan tekstin 3 kohta seuraavasti:

                              ”3.

                              Asianomaiset kolmannet maat, koodinumerot ja tuoteluokat:

                                          Kolmas maa

                                          Tunnusnumero

                                          Tuoteluokka

                                          A

                                          B

                                          C

                                          D

                                          E

                                          F

                                          Turkki

                                          TR-BIO-158

                                          x

                                          —

                                          —

                                          x

                                          —

                                          —”

                  4)

                  Korvataan Organización Internacional Agropecuariaa koskevan tekstin 3 kohdassa Argentiinaa koskeva kohta seuraavasti:

                              ”Argentiina

                              AR-BIO-110

                              —

                              —

                              x

                              —

                              —

                              —”


title: Komission täytäntöönpanoasetus (EU) N:o 731/2013, annettu 29 päivänä heinäkuuta 2013 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 197. kerran

text:
               30.7.2013

               FI

               Euroopan unionin virallinen lehti

               L 203/10

         KOMISSION TÄYTÄNTÖÖNPANOASETUS (EU) N:o 731/2013,
   annettu 29 päivänä heinäkuuta 2013,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 197. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 22 päivänä heinäkuuta 2013 poistaa yhden luonnollisen henkilön niiden henkilöiden, ryhmien ja yhteisöjen luettelostaan, joita varojen ja muiden taloudellisten resurssien jäädyttäminen koskee, tarkasteltuaan kyseisen henkilön tekemää luettelosta poistamista koskevaa pyyntöä ja Yhdistyneiden kansakuntien turvallisuusneuvoston päätöslauselman 1904(2009) nojalla perustetun oikeusasiamiehen kokonaisselvitystä. Lisäksi se päätti 19 päivänä heinäkuuta 2013 muuttaa yhtä kohtaa luettelossa.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2013.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  (1)

                  Poistetaan luonnollisten henkilöiden luettelosta seuraava kohta:
                  ”Muhammad ‘Abdallah Salih Sughayr (alias a) Muhammad’ Abdallah Salih Al- Sughayir, b) Muhammad’ Abdallah Salih Al-Sughaier, c) Muhammad’ Abdallah Salih Al-Sughayer, d) Mohd Al-Saghir, e) Muhammad Al- Sugayer, f) Muhammad ‘Abdallah Salih Al-Sughair, g) Muhammad ‘Abdallah Salih Al-Sugair, h) Muhammad ‘Abdallah Salih Al-Suqayr, i) Mohammad Abdullah S Ssughayer, j) Abu Bakr, k) Abu Abdullah). Syntymäaika: 20.8.1972. Syntymäpaikka: Al-Karawiya, Oneiza, Saudi-Arabia. Passin nro: E864131 (30.12.2001 myönnetty Saudi-Arabian passi, jonka voimassaolo päättyi 6.11.2006). Saudi-Arabian kansalainen. Lisätietoja: osallistunut Abu Sayyaf -ryhmän toiminnan rahoittamiseen, aseiden toimittamiseen kyseiselle ryhmälle, uusien jäsenten hankkimiseen ja ryhmän muuhun tukemiseen. 2 a artiklan 4 kohdan b alakohdassa tarkoitettu nimeämispäivä: 9.10.2007.”

                  (2)

                  Korvataan luonnollisten henkilöiden luettelossa kohta ”Omar Mahmoud Uthman (alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al- Filistini, e) Abu Umr Takfiri, f) Abu Omar Abu Umar, g) Abu Umar Umar, h) Abu Ismail). Syntymäaika: a) 30.12.1960, b) 13.12.1960. Syntymäpaikka: Bethlehem, Länsiranta, palestiinalaisalueet. Jordanian kansalainen. Osoite: Yhdistynyt kuningaskunta (vuodesta 1993). Lisätietoja: pidätettynä Yhdistyneessä kuningaskunnassa lokakuusta 2002 maaliskuuhun 2005 ja elokuusta 2005 kesäkuuhun 2008. Vankeudessa Yhdistyneessä kuningaskunnassa joulukuusta 2008 (tilanne maaliskuussa 2009). 2 a artiklan 4 kohdan b alakohdassa tarkoitettu nimeämispäivä: 17.10.2001” seuraavalla:
                  ”Omar Mahmoud Uthman (alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al-Filistini, e) Abu Umr Takfiri, f) Abu Omar Abu Umar, g) Abu Umar Umar, h) Abu Ismail). Syntymäaika: a) 30.12.1960, b) 13.12.1960. Syntymäpaikka: Bethlehem, Länsiranta, palestiinalaisalueet. Jordanian kansalainen. Osoite: Jordania (heinäkuusta 2013). 2 a artiklan 4 kohdan b alakohdassa tarkoitettu nimeämispäivä: 17.10.2001.”


title: Komission täytäntöönpanoasetus (EU) N:o 1076/2013, annettu 31 päivänä lokakuuta 2013 , tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta kannettavien soitinten väliaikaisen tuonnin, viennin ja jälleentuonnin osalta

text:
               1.11.2013

               FI

               Euroopan unionin virallinen lehti

               L 292/1

         KOMISSION TÄYTÄNTÖÖNPANOASETUS (EU) N:o 1076/2013,
   annettu 31 päivänä lokakuuta 2013,
   tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta kannettavien soitinten väliaikaisen tuonnin, viennin ja jälleentuonnin osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   sekä katsoo seuraavaa:

               (1)

               Komission asetuksen (ETY) N:o 2454/93 (2) I osan VII osaston 3 luvun 2 jaksossa vahvistetaan säännöt, jotka koskevat muulla toimella tehtäviä tulli-ilmoituksia. Kyseisen asetuksen 230, 231 ja 232 artiklan mukaisesti tiettyjä tavaraluokkia on pidettävä vapaaseen liikkeeseen luovutettaviksi, vientiin tai väliaikaiseen maahantuontiin ilmoitettuna toimella, jota pidetään 233 artiklassa lueteltuna tulli-ilmoituksen antamista vastaavana toimena.

               (2)

               Kuitenkin matkustajien väliaikaisesti maahan tuomat kannettavat soittimet, joita on tarkoitus käyttää ammatinharjoittamisvälineinä, on esitettävä tullille ja ilmoitettava väliaikaisen maahantuonnin menettelyyn.

               (3)

               Viime aikoina ilmenneet tapaukset, joissa tullilainsäädännön soveltamisella on maahantuonnin yhteydessä ollut kielteisiä vaikutuksia musiikkialan esiintyjien kannalta, ovat osoittaneet, että on tarpeen yksinkertaistaa mahdollisuutta käyttää väliaikaisen maahantuonnin menettelyä sallimalla kannettavien soitinten muulla toimella tapahtuva ilmoittaminen tullille. Jotta varmistetaan, ettei vastaavanlaisia ongelmia esiinny viennissä tai jälleentuonnissa, tällaista yksinkertaistusta olisi sovellettava myös kannettaviin soittimiin, jotka matkustajat ovat ilmoittaneet vientiin tai jotka matkustajat ovat jälleentuoneet ja ilmoittaneet luovutettaviksi vapaaseen liikkeeseen palautustavaroina.

               (4)

               Sen vuoksi asetusta (ETY) N:o 2454/93 olisi muutettava.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (ETY) N:o 2454/93 seuraavasti:

               1)

               Lisätään 230 artiklaan e alakohta seuraavasti:

                           ”e)

                           matkustajien maahan tuomat kannettavat soittimet, joille voidaan myöntää tullittomuus palautustavaroina.”

               2)

               Lisätään 231 artiklaan e alakohta seuraavasti:

                           ”e)

                           matkustajien kannettavat soittimet”

               3)

               Lisätään 232 artiklan 1 kohtaan d alakohta seuraavasti:

                           ”d)

                           569 artiklan 1 a kohdassa tarkoitetut kannettavat soittimet.”

               4)

               Lisätään 569 artiklaan 1 a kohta seuraavasti:
               ”1 a.   Maahantuonti tuontitullitta on myönnettävä 236 artiklan A kohdassa määritellyn matkustajan väliaikaisesti maahan tuomille kannettaville soittimille, joita on tarkoitus käyttää ammatinharjoittamisvälineinä”.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 302, 19.10.1992, s. 1.

      (2)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).


title: Komission täytäntöönpanoasetus (EU) 2016/528, annettu 4 päivänä huhtikuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.4.2016

               FI

               Euroopan unionin virallinen lehti

               L 88/28

         KOMISSION TÄYTÄNTÖÖNPANOASETUS (EU) 2016/528,
   annettu 4 päivänä huhtikuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä huhtikuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  268,0

                  MA

                  96,2

                  SN

                  66,9

                  TR

                  106,7

                  ZZ

                  134,5

                  0707 00 05

                  MA

                  83,3

                  TR

                  134,4

                  ZZ

                  108,9

                  0709 93 10

                  EG

                  44,3

                  MA

                  97,9

                  TR

                  149,6

                  ZZ

                  97,3

                  0805 10 20

                  EG

                  48,3

                  IL

                  83,3

                  MA

                  73,5

                  TN

                  71,4

                  TR

                  72,3

                  ZA

                  51,4

                  ZZ

                  66,7

                  0805 50 10

                  MA

                  85,6

                  TR

                  105,4

                  ZZ

                  95,5

                  0808 10 80

                  BR

                  94,4

                  CL

                  113,5

                  CN

                  124,1

                  US

                  151,8

                  ZA

                  71,2

                  ZZ

                  111,0

                  0808 30 90

                  AR

                  108,8

                  CL

                  132,7

                  ZA

                  110,9

                  ZZ

                  117,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 754/2013, annettu 5 päivänä elokuuta 2013 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 198. kerran

text:
               6.8.2013

               FI

               Euroopan unionin virallinen lehti

               L 210/24

         KOMISSION TÄYTÄNTÖÖNPANOASETUS (EU) N:o 754/2013,
   annettu 5 päivänä elokuuta 2013,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 198. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 1 ja 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 23 päivänä heinäkuuta 2013 lisätä yhden luonnollisen henkilön luetteloon niistä henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee. Lisäksi se päätti muuttaa neljää kohtaa luettelossa.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2013.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  (1)

                  Lisätään luonnollisten henkilöiden luetteloon seuraava kohta:
                  "Abu Mohammed Al-Jawlani (alias a) Abu Mohamed al-Jawlani, b) Abu Muhammad al-Jawlani, c) Abu Mohammed al-Julani, d) Abu Mohammed al-Golani, e) Abu Muhammad al-Golani, f) Abu Muhammad Aljawlani, g) Muhammad al-Jawlani, h) Shaykh al-Fatih; i) Al Fatih). Syntynyt aikavälillä 1975–1979 Syyriassa. Syyrian kansalainen. Osoite: Syyria (tilanne kesäkuussa 2013). 2 a artiklan 4 kohdan b alakohdassa tarkoitettu nimeämispäivä: 24.7.2013."

                  (2)

                  Korvataan luonnollisten henkilöiden luetelossa kohta "Haji Muhammad Ashraf (alias Haji M. Ashraf). Syntynyt 1.3.1965. Pakistanin kansalainen. 2 a artiklan 4 kohdan b alakohdassa tarkoitettu nimeämispäivä: 10.12.2008. Muita tietoja: Isän nimi Noor Muhammad." seuraavasti:
                  "Haji Muhammad Ashraf (alias a) Haji M. Ashraf, b) Muhammad Ashraf Manshah, c) Muhammad Ashraf Munsha). Syntymäaika: a) 1.3.1965, b) 1955. Syntymäpaikka: Faisalabad, Pakistan. Pakistanin kansalainen. Passin numero: a) AT0712501 (12.3.2008 myönnetty Pakistanin passi, jonka voimassaolo päättyi 11.3.2013), b) A-374184 (Pakistanin passi). Henkilötunnus: a) 6110125312507 (Pakistan), b) 24492025390 (Pakistan). Lisätietoja: isän nimi Noor Muhammad. 2 a artiklan 4 kohdan b alakohdassa tarkoitettu nimeämispäivä: 10.12.2008."

                  (3)

                  Korvataan luonnollisten henkilöiden luetelossa kohta "Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Syntynyt 2.3.1984 Bahrainissa. Passin nro 1632207 (Bahrain). Muita tietoja: a) Toiminut Al-Qaidan ja Libyan islamilaisen taisteluryhmän puolesta ja antanut niille taloudellista, aineellista ja logistista tukea mm. toimittamalla räjähteissä, tietokoneissa, GPS-paikannuslaitteissa ja sotilaskalustossa käytettäviä sähköisiä osia. b) Saanut Al-Qaidalta koulutusta Etelä-Aasiassa pienaseiden ja räjähteiden käytössä ja taistellut Al-Qaidan joukoissa Afganistanissa. c) Pidätetty Yhdistyneissä arabiemiirikunnissa tammikuussa 2007 epäiltynä Al-Qaidan ja Libyan islamilaisen taisteluryhmän jäsenyydestä. d) Tuomittiin Yhdistyneissä arabiemiirikunnissa loppuvuodesta 2007 ja siirrettiin alkuvuodesta 2008 Bahrainiin kärsimään loput tuomiosta." seuraavasti:
                  "Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Syntynyt 2.3.1984 Bahrainissa. Bahrainin kansalainen. Passin numero: 1632207 (Bahrainin passi). 2 a artiklan 4 kohdan b alakohdassa tarkoitettu nimeämispäivä: 10.10.2008."

                  (4)

                  Korvataan luonnollisten henkilöiden luetelossa kohta "Sayf al-Adl (alias Saif Al-’Adil). Syntynyt 1963 Egyptissä. Lisätietoja: a) oletettavasti Egyptin kansalainen, b) vastaa Osama bin Ladenin turvallisuudesta. 2 a artiklan 4 kohdan b alakohdassa tarkoitettu nimeämispäivä: 25.1.2001." seuraavasti:
                  "Sayf-Al Adl (alias a) Saif Al-’Adil, b) Seif al Adel, c) Muhamad Ibrahim Makkawi, d) Ibrahim al-Madani). Syntymäaika: a) 1963, b) 11.4.1963, c) 11.4.1960. Syntymäpaikka: Egypti. Egyptin kansalainen. 2 a artiklan 4 kohdan b alakohdassa tarkoitettu nimeämispäivä: 25.1.2001."

                  (5)

                  Korvataan luonnollisten henkilöiden luetelossa kohta "Fazeel-A-Tul Shaykh Abu Mohammed Ameen Al-Peshawari (alias a) Shaykh Aminullah, b) Sheik Aminullah, c) Abu Mohammad Aminullah Peshawari, d) Abu Mohammad Amin Bishawri, e) Abu Mohammad Shaykh Aminullah Al-Bishauri, f) Shaykh Abu Mohammed Ameen al-Peshawari, g) Shaykh Aminullah Al-Peshawari). Osoite: Ganj District, Peshawar, Pakistan. Syntymäaika: a) noin vuonna 1967, b) noin vuonna 1961, c) noin vuonna 1973. Syntymäpaikka: Konarin maakunta, Afganistan. Muita tietoja: Vangittu kesäkuussa 2009. 2 a artiklan 4 kohdan b alakohdassa tarkoitettu nimeämispäivä: 29.6.2009." seuraavasti:
                  "Fazeel-A-Tul Shaykh Abu Mohammed Ameen Al-Peshawari (alias a) Shaykh Aminullah, b) Sheik Aminullah, c) Abu Mohammad Aminullah Peshawari, d) Abu Mohammad Amin Bishawri, e) Abu Mohammad Shaykh Aminullah Al-Bishauri, f) Shaykh Abu Mohammed Ameen al-Peshawari, g) Shaykh Aminullah Al-Peshawari). Afganistanin kansalainen. Syntymäaika: a) noin vuonna 1967, b) noin vuonna 1961, c) noin vuonna 1973. Syntymäpaikka: Shunkrain kylä, Sarkanin piirikunta, Konarin maakunta, Afganistan. Osoite: Ganj District, Peshawar, Pakistan. 2 a artiklan 4 kohdan b alakohdassa tarkoitettu nimeämispäivä: 29.6.2009."


title: Neuvoston täytäntöönpanoasetus (EU) N:o 1153/2012, annettu 3 päivänä joulukuuta 2012 , lopullisen polkumyyntitullin käyttöön ottamisesta Kiinan kansantasavallasta peräisin olevan säämiskänahan tuonnissa sen jälkeen, kun asetuksen (EY) N:o 1225/2009 11 artiklan 2 kohdan mukainen toimenpiteiden voimassaolon päättymistä koskeva tarkastelu on suoritettu

text:
               6.12.2012

               FI

               Euroopan unionin virallinen lehti

               L 334/31

         NEUVOSTON TÄYTÄNTÖÖNPANOASETUS (EU) N:o 1153/2012,
   annettu 3 päivänä joulukuuta 2012,
   lopullisen polkumyyntitullin käyttöön ottamisesta Kiinan kansantasavallasta peräisin olevan säämiskänahan tuonnissa sen jälkeen, kun asetuksen (EY) N:o 1225/2009 11 artiklan 2 kohdan mukainen toimenpiteiden voimassaolon päättymistä koskeva tarkastelu on suoritettu
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan 4 kohdan ja 11 artiklan 2 kohdan,
   ottaa huomioon Euroopan komission ehdotuksen, jonka tämä on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Neuvosto otti polkumyyntitutkimuksen, jäljempänä ’alkuperäinen tutkimus’, jälkeen asetuksella (EY) N:o 1338/2006 (2) käyttöön lopullisen polkumyyntitullin, jäljempänä ’lopulliset polkumyyntitoimenpiteet’, Kiinan kansantasavallasta, jäljempänä ’Kiina’ tai ’asianomainen maa’, peräisin olevan, tällä hetkellä CN-koodeihin ex 4114 10 10 ja ex 4114 10 90 kuuluvan säämiskänahan tuonnissa. Toimenpiteet toteutettiin 58,9 prosentin suuruisen arvotullin muodossa.

         2.   Toimenpiteiden voimassaolon päättymistä koskeva tarkastelupyyntö

               (2)

               Lopullisten polkumyyntitoimenpiteiden voimassaolon lähestyvää päättymistä koskevan ilmoituksen (3) julkaisemisen johdosta komissio vastaanotti 14 päivänä kesäkuuta 2011 pyynnön panna vireille perusasetuksen 11 artiklan 2 kohdan mukainen näiden toimenpiteiden voimassaolon päättymistä koskeva tarkastelu. Pyynnön esitti UK Leather Federation, jäljempänä ’pyynnön esittäjä’, joka edustaa yli 50:tä prosenttia säämiskänahan kokonaistuotannosta unionissa.

               (3)

               Pyyntö perustui siihen, että lopullisten polkumyyntitoimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuneen vahingon jatkumiseen.

         3.   Toimenpiteiden voimassaolon päättymistä koskevan tarkastelun vireillepano

               (4)

               Kun komissio oli neuvoa-antavaa komiteaa kuultuaan todennut, että oli olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se ilmoitti 13 päivänä syyskuuta 2011 perusasetuksen 11 artiklan 2 kohdan mukaisen tarkastelun vireillepanosta julkaisemalla asiaa koskevan ilmoituksen (4), jäljempänä ’vireillepanoilmoitus’, Euroopan unionin virallisessa lehdessä.

         4.   Tutkimus

   4.1   Tarkastelua koskeva tutkimusajanjakso ja tarkastelujakso

               (5)

               Polkumyynnin jatkumista koskeva tutkimus kattoi 1 päivän heinäkuuta 2010 ja 30 päivän kesäkuuta 2011 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen todennäköisyyden arvioinnin kannalta merkittäviä suuntauksia tarkasteltiin kaudella, joka ulottui 1 päivästä tammikuuta 2008 tarkastelua koskevan tutkimusajanjakson loppuun, jäljempänä ’tarkastelujakso’.

         4.2   Tutkimuksen osapuolet

               (6)

               Komissio ilmoitti toimenpiteiden voimassaolon päättymistä koskevan tarkastelun vireillepanosta virallisesti pyynnön esittäjälle, muille tiedossa oleville unionin tuottajille, asianomaisen maan vientiä harjoittaville tuottajille, etuyhteydettömille tuojille ja unionin käyttäjille, joita asian tiedettiin koskevan, sekä viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.

               (7)

               Ottaen huomioon unionissa toimivien tuottajien, asianomaisessa maassa olevien vientiä harjoittavien tuottajien ja etuyhteydettömien tuojien ilmeisen suuri määrä, katsottiin perusasetuksen 17 artiklan mukaisesti asianmukaiseksi tutkia, olisiko syytä käyttää otantamenetelmää. Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi edellä mainittuja osapuolia ilmoittautumaan perusasetuksen 17 artiklan mukaisesti 15 päivän kuluessa tarkastelun vireillepanosta ja toimittamaan komissiolle vireillepanoilmoituksessa pyydetyt tiedot.

               (8)

               Unionin tuottajiin sovellettiin otantaa, ja kolmesta tiedossa olleesta unionin tuottajasta otokseen valittiin kaksi tuottajaryhmää.

               (9)

               Kiinassa otettiin yhteyttä kuuteen tiedossa olevaan vientiä harjoittavaan tuottajaan. Yksikään näistä yrityksistä ei kuitenkaan toiminut yhteistyössä tässä tutkimuksessa.

               (10)

               Unionissa oli tiedossa 35 etuyhteydetöntä säämiskänahan tuojaa, joita pyydettiin toimittamaan tiedot otantaa varten. Näistä vain kaksi ilmoittautui ja suostui toimimaan yhteistyössä tässä tarkastelussa. Näin ollen etuyhteydettömiin tuojiin ei ollut tarpeen soveltaa otantaa.

               (11)

               Komissio lähetti kyselylomakkeet kaikille osapuolille, joita asian tiedettiin koskevan tai jotka olivat ilmoittautuneet vireillepanoilmoituksessa asetetussa määräajassa. Vastaukset saatiin otokseen valituilta unionin tuottajien ryhmiltä ja kahdelta yhteistyössä toimineelta etuyhteydettömältä tuojalta. Yksikään kiinalainen vientiä harjoittava tuottaja ei tehnyt tarkastelussa yhteistyötä eikä yksikään asiaan liittyvä kuluttajajärjestö toimittanut komissiolle tietoja tai ilmoittautunut tutkimuksen kuluessa.

               (12)

               Komissio hankki ja tarkisti kaikki tarpeellisiksi katsomansa tiedot sen määrittämiseksi, onko polkumyynnin ja siitä aiheutuvan vahingon jatkuminen todennäköistä ja mikä on unionin edun mukaista. Tarkastuskäyntejä tehtiin seuraavien asianomaisten osapuolten toimitiloihin:

               —

               Hutchings & Harding Ltd, Cambridge, Yhdistynyt kuningaskunta; ja

               —

               Marocchinerie e Scamoscerie Italiane Spa, Torino, Italia.

         B.   TARKASTELTAVANA OLEVA TUOTE JA SAMANKALTAINEN TUOTE

               (13)

               Tässä tarkastelussa tarkasteltavana oleva tuote on sama kuin alkuperäisessä tutkimuksessa eli Kiinasta peräisin oleva säämiskänahka tai yhdistelmäparkittu säämiskänahka, myös määrämuotoon leikattu, crust-käsitelty säämiskänahka ja yhdistelmäparkittu säämiskänahka, joka tällä hetkellä luokitellaan CN-koodeihin 4114 10 10 ja 4114 10 90, jäljempänä ’tarkasteltavana oleva tuote’.

               (14)

               Tutkimuksessa vahvistettiin alkuperäisen tutkimuksen tavoin, että tarkasteltavana olevalla tuotteella, Kiinan kotimarkkinoilla tuotetuilla ja myydyillä tuotteilla samoin kuin unionin tuottajien unionissa tuottamilla ja myymillä tuotteilla on samat fyysiset ja tekniset perusominaisuudet ja käyttötarkoitukset, minkä vuoksi niitä pidetään perusasetuksen 1 artiklan 4 kohdan mukaisesti samankaltaisina tuotteina.

         C.   POLKUMYYNNIN JATKUMISEN TODENNÄKÖISYYS

               (15)

               Perusasetuksen 11 artiklan 2 kohdan mukaisesti tutkittiin, johtaisiko nykyisten toimenpiteiden voimassaolon päättyminen todennäköisesti polkumyynnin jatkumiseen.

         1.   Alustavat huomautukset

               (16)

               Kuten 9 kappaleessa todettiin, yksikään kuudesta kiinalaisesta vientiä harjoittavasta tuottajasta, joihin otettiin yhteyttä, ei toiminut yhteistyössä tutkimuksessa, ja polkumyynnin jatkumisen todennäköisyyttä koskevat päätelmät oli tehtävä käytettävissä olevien tietojen perusteella, erityisesti pyynnön esittäjän toimittamien tietojen, myös tarkastelupyynnössä olevien tietojen ja tilastotietojen perusteella perusasetuksen 18 artiklan mukaisesti.

         2.   Polkumyyntituonti tarkastelua koskevan tutkimusajanjakson aikana

   2.1   Vertailumaa

               (17)

               Perusasetuksen 2 artiklan 7 kohdan a alakohdan mukaisesti normaaliarvo oli määritettävä asianmukaisessa kolmannessa maassa, joka on markkinatalousmaa, jäljempänä ’vertailumaa’, käytettävän hinnan tai laskennallisen arvon perusteella tai vertailumaasta muihin maihin, myös unioniin, suuntautuvan viennin hinnan perusteella taikka, jos tämä ei ole mahdollista, millä tahansa hyväksyttävällä perusteella, mukaan lukien samankaltaisesta tuotteesta tosiasiallisesti unionissa maksettu tai maksettava hinta, jota on tarvittaessa oikaistu kohtuullisella voittomarginaalilla.

               (18)

               Alkuperäisessä tutkimuksessa käytettiin Yhdysvaltoja vertailumaana normaaliarvon määrittämisessä. Alkuperäisen tutkimuksen aikana ainoa Yhdysvalloissa toiminut säämiskänahan tuottaja on nyttemmin sulkenut tuotantolaitoksensa. Sen jälkeen sen käyttämä säämiskänahka on tuotu Turkissa toimivasta yhteisyrityksestä. Koska Yhdysvalloissa ei ole enää säämiskänahan merkittävää tuotantoa, tämän tarkastelun vireillepanoilmoituksessa ehdotettiin vertailumaiksi muita maita (esim. Uusi-Seelanti, Turkki ja Intia). Uudessa-Seelannissa, Turkissa ja Intiassa sijaitseviin mahdollisiin vertailumaan tuottajiin otettiin yhteyttä, mutta yksikään ei suostunut toimimaan yhteistyössä.

               (19)

               Koska vertailumaan tuottajat eivät toimineet yhteistyössä, normaaliarvo määritettiin Intiasta unioniin tulevan tuonnin keskimääräisiä hintoja koskevien tietojen perusteella, jotka saatiin Eurostatin tuontitilastoista tarkastelua koskevalta tutkimusajanjaksolta. (Intiasta tulee eniten tuontia unioniin). Koska kiinalaiset vientiä harjoittavat tuottajat eivät toimineet yhteistyössä, vientihinta määritettiin Kiinasta unioniin tulevan tuonnin keskimääräisiä hintoja koskevien tietojen perusteella, jotka saatiin Eurostatin tuontitilastoista tarkastelua koskevalta tutkimusajanjaksolta. Tällä perusteella polkumyyntimarginaali määritettiin normaaliarvona käytettyjen Intiasta unioniin tulevan tuonnin keskimääräisten hintojen ja vientihintana käytettyjen Kiinasta tulevan tuonnin keskimääräisten hintojen erotuksena. Polkumyyntilaskelmien tuloksena polkumyyntimarginaaliksi vahvistettiin 64 prosenttia.

         2.2   Tuonnin kehitys siinä tapauksessa, että toimenpiteet kumottaisiin

               (20)

               Tarkastelua koskevalla tutkimusajanjaksolla tapahtuneen polkumyynnin lisäksi tarkasteltiin myös polkumyynnin jatkumisen todennäköisyyttä siinä tapauksessa, että toimenpiteet kumottaisiin. Koska yksikään kiinalainen vientiä harjoittava tuottaja ei toiminut yhteistyössä tässä tutkimuksessa, jäljempänä esitetyt päätelmät tehtiin perusasetuksen 18 artiklan mukaisesti käytettävissä olevien tietojen eli tarkastelupyynnössä esitettyjen, pyynnön esittäjän toimittamien ja Eurostatin tietojen perusteella.

               (21)

               Tässä yhteydessä tarkasteltiin seuraavia tekijöitä: Kiinasta tulevan tuonnin kehitys, vientiä harjoittavien tuottajien tuotanto ja käyttämätön kapasiteetti sekä unionin markkinoiden houkuttelevuus sekä hintojen että laajuuden osalta.

               (22)

               Kuten 32 kappaleessa osoitetaan, Kiinasta tarkastelua koskevalla tutkimusajanjaksolla tulleen tuonnin ja unionin tuotannonalan hintojen vertailu osoittaa merkittävää hintojen alittavuutta (51,6 %). Unionin markkinat ovat hinnoiltaan ja laajuudeltaan edelleen houkuttelevat kiinalaisten vientiä harjoittavien tuottajien kannalta. Tätä vielä vahvistaa se, että Kiinassa on merkittävästi käyttämätöntä kapasiteettia toimenpiteiden käyttöönoton seurauksena, kun tuonti Kiinasta väheni. Jo ennen toimenpiteiden käyttöönottoa Kiina kolminkertaisti markkinaosuutensa unionin markkinoilla tämän tuotteen osalta: osuus oli 10,7 prosenttia vuonna 2001 ja 31,7 prosenttia vuonna 2004. Lisäksi Kiinan vientihinnat unioniin ovat edelleen korkeammat kuin tiettyjen muiden kolmansien maiden markkinoille, mikä tekee unionin markkinoista houkuttelevat kiinalaisten vientiä harjoittavien tuottajien kannalta.

               (23)

               Edellä esitetty analyysi osoittaa, että kiinalaisia tuotteita vietiin edelleen unionin markkinoille polkumyyntihinnoin ja että polkumyyntimarginaalit olivat erittäin korkeita. Kun otetaan erityisesti huomioon unionin hintatasot sekä Kiinassa käytettävissä oleva kapasiteetti, voidaan päätellä, että toimenpiteiden kumoaminen johtaisi todennäköisesti polkumyynnin jatkumiseen.

         D.   VAHINKO

   1.   Unionin tuotannonala

               (24)

               Samankaltaista tuotetta tuottaa unionissa kolme yritystä (yritysryhmää). Valituksen tekijä edustaa niistä kahta, jotka sijaitsevat Yhdistyneessä kuningaskunnassa ja Italiassa; niillä on myös jonkin verran toimintaa Puolassa ja Romaniassa. Kolmas tuottaja on sijoittautunut Italiaan, ja se tukee pyyntöä. Kaikki muut säämiskänahan tuottajat ovat ilmeisesti sulkeneet tuotantolaitoksensa vuoden 2006 jälkeen, jolloin alkuperäiset toimenpiteet otettiin käyttöön.

               (25)

               Perusasetuksen 4 artiklan 1 kohdan mukainen unionin kokonaistuotanto määritettiin otokseen valittujen unionin tuottajien kyselylomakevastausten sekä kolmannen tuottajan tuen osoittamisen/otantamenettelyn yhteydessä toimittamien perusmakrotietojen perusteella. Näiden yritysten katsotaan muodostavan unionin tuotannonalan perusasetuksen 4 artiklan 1 kohdan ja 5 artiklan 4 kohdan mukaisesti, ja niistä käytetään jäljempänä nimitystä ’unionin tuotannonala’. Kahden otokseen valitun tuottajan osuus unionin tuotannosta oli 80 prosenttia.

               (26)

               Koska mikrotalouteen liittyvät vahinkoindikaattorit perustuvat vain kahden yrityksen tietoihin, ne esitetään indeksoidussa muodossa luottamuksellisuuden säilyttämiseksi perusasetuksen 19 artiklan mukaisesti.

         2.   Kulutus unionin markkinoilla

               (27)

               Unionin kulutus määritettiin unionin tuotannonalan unionin markkinoilla myymän tuotemäärän ja Eurostatin tuontitietojen perusteella.

               (28)

               On huomattava, että vuodesta 2010 lähtien on Espanjan kautta viety muualle unioniin merkittäviä määriä säämiskänahkaa alhaisin hinnoin (noin 31 %:n markkinaosuus). Espanjassa ei ole enää lainkaan samankaltaisen tuotteen tuotantoa, ja säämiskänahan myynti Espanjasta muualle unioniin ylittää tuonnin. Nämä määrät on lisätty kulutuslukuihin. Vuoden 2008 ja tarkastelua koskevan tutkimusajanjakson välillä unionin kulutus kasvoi 26 prosenttia, ja suurin nousu tapahtui vuosien 2009 ja 2010 välillä.

                  Taulukko 1

                           2008

                           2009

                           2010

                           Tarkastelua koskeva tutkimusajanjakso

                           Unionin kokonaiskulutus (tuhatta neliöjalkaa) (5)

                           22 107

                           22 300

                           28 434

                           27 827

                              Indeksi (2008 = 100)

                              100

                              101

                              129

                              126

         3.   Tuonti Kiinasta

   a)   Määrä ja markkinaosuus

               (29)

               Sen jälkeen kun toimenpiteet otettiin käyttöön vuonna 2006, Kiinasta tuleva tuonti väheni merkittävästi ja on edelleen melko vähäistä; sen markkinaosuus oli noin 4 prosenttia tarkastelua koskevalla tutkimusajanjaksolla. Tarkastelujaksolla Kiinasta peräisin olevan tuonnin määrä kasvoi kuitenkin 9 prosenttiyksikköä ja oli 1 103 330 neliöjalkaa tarkastelua koskevalla tutkimusajanjaksolla. Kiinasta tuleva tuonti ei kuitenkaan kasvanut samaa vauhtia unionin kulutuksen kanssa ja sen markkinaosuus pieneni tarkastelujaksolla.

                  Taulukko 2

                           2008

                           2009

                           2010

                           Tarkastelua koskeva tutkimusajanjakso

                           Asianomaisesta maasta tulevan tuonnin määrä (tuhatta neliöjalkaa) (6)

                           1 010,00

                           786,67

                           883,33

                           1 103,33

                              Indeksi (2008 = 100)

                              100

                              78

                              87

                              109

                           Asianomaisesta maasta tulevan tuonnin markkinaosuus (6)

                           5 %

                           4 %

                           3 %

                           4 %

         b)   Hinnat

   i)
         Hintojen kehitys

               (30)

               Kiinalaisen tuonnin keskimääräiset hinnat vaihtelivat tarkastelujaksolla. Vuoteen 2008 verrattuna hinta nousi aluksi vuonna 2009 ennen kuin se putosi 13 prosenttia vuonna 2010 ja kohosi taas takaisin vuoden 2008 tasolle tarkastelua koskevalla tutkimusajanjaksolla.

                  Taulukko 3

                           2008

                           2009

                           2010

                           Tarkastelua koskeva tutkimusajanjakso

                           Asianomaisesta maasta tulevan tuonnin hinta (euroa/neliöjalka) (7)

                           0,45

                           0,61

                           0,39

                           0,46

                              Indeksi (2008 = 100)

                              100

                              136

                              87

                              102

         ii)
         Hintojen alittavuus

               (31)

               Hintojen alittavuuden arvioimista varten unionin tuotannonalan etuyhteydettömille asiakkaille unionin markkinoilla suuntautuvan myynnin hintojen painotettua keskiarvoa verrattiin kiinalaisten viejien vastaavaan CIF-hintojen painotettuun keskiarvoon. Sen vuoksi unionin tuotannonalan myyntihintoja on oikaistu varsinkin luotto-, toimitus- ja pakkauskustannusten sekä palkkioiden osalta noudettuna lähettäjältä -tasolle. Kiinasta tulevan viennin CIF-hinnat on saatu Eurostatilta, ja niitä on oikaistu kaikkien tulliselvitykseen liittyvien kustannusten (tullit ja tuonnin jälkeiset kustannukset) huomioon ottamiseksi (hinta määräsatamassa).

               (32)

               Vertailu osoitti, että tarkastelua koskevan tutkimusajanjakson aikana tarkasteltavana olevan tuotteen tuontihinnat alittivat unionin tuotannonalan hinnat noin 51,6 prosentilla.

         4.   Unionin tuotannonalan taloudellinen tilanne

               (33)

               Polkumyyntituonnin vaikutusta unionin tuotannonalaan koskevan tarkastelun yhteydessä arvioitiin perusasetuksen 3 artiklan 5 kohdan mukaisesti kaikki asianmukaiset taloudelliset tekijät ja seikat, jotka vaikuttavat unionin tuotannonalan tilanteeseen tarkastelujaksolla.

               (34)

               Vahinkoindikaattorit määritettiin vahingon tarkastelua varten kahdella tasolla:

                           —

                           Makrotaloudelliset indikaattorit (tuotanto, kapasiteetti, myyntimäärä, markkinaosuus, kasvu, työllisyys, tuottavuus, keskimääräiset yksikköhinnat ja polkumyyntimarginaalien suuruus sekä aiemman polkumyynnin vaikutuksista toipuminen) arvioitiin koko unionin tuotannon tasolla otokseen valittujen tuottajien kyselylomakevastauksista kerättyjen tietojen perusteella ja kolmannen unionin tuottajan toimittamien makrotietojen perusteella.

                           —

                           Mikrotaloudelliset indikaattorit (varastot, palkat, kannattavuus, investointien tuotto, kassavirta, pääoman saanti ja investoinnit) analysoitiin otokseen valittujen yritysten toimittamista tarkistetuista kyselylomakevastauksista saatujen tietojen perusteella. Näiden tietojen katsotaan edustavan koko unionin tuotannonalaa. Koska nämä indikaattorit liittyvät vain kahteen yritykseen, absoluuttisia lukuja ei voida paljastaa luottamuksellisuudesta johtuvista syistä perusasetuksen 19 artiklan mukaisesti, minkä vuoksi tiedot esitetään jäljempänä indeksoituna.

         a)   Makrotaloudelliset indikaattorit

   4.1   Tuotanto

               (35)

               Unionin tuotanto on vuodesta 2008 lähtien laskenut jatkuvasti ja oli tarkastelua koskevalla tutkimusajanjaksolla 12 prosenttia alle vuoden 2008 tason huolimatta siitä, että kulutus kasvoi samaan aikaan 26 prosenttia.

                  Taulukko 4

                           2008

                           2009

                           2010

                           Tarkastelua koskeva tutkimusajanjakso

                           Tuotanto (tuhatta neliöjalkaa) (8)

                           7 659

                           7 223

                           7 100

                           6 753

                              Indeksi (2008 = 100)

                              100

                              94

                              93

                              88

         4.2   Tuotantokapasiteetti ja kapasiteetin käyttöasteet

               (36)

               Tuotantokapasiteetti säilyi vakaana vuoden 2008 ja tarkastelua koskevan tutkimusajanjakson välillä. Kapasiteetin käyttöaste oli alhaisella tasolla jo vuonna 2008, mutta tuotannon lasku vuoden 2008 ja tarkastelua koskevan tutkimusajanjakson välillä johti kapasiteetin käyttöasteen vieläkin suurempaan laskuun (7 prosenttiyksikköä) vuoden 2008 ja tarkastelua koskevan tutkimusajanjakson välillä.

                  Taulukko 5

                           2008

                           2009

                           2010

                           Tarkastelua koskeva tutkimusajanjakso

                           Tuotantokapasiteetti (tuhatta neliöjalkaa) (9)

                           13 290

                           13 290

                           13 290

                           13 290

                              Indeksi (2008 = 100)

                           100

                           100

                           100

                           100

                           Kapasiteetin käyttöaste (9)

                           58 %

                           54 %

                           53 %

                           51 %

                              Indeksi (2008 = 100)

                              100

                              94

                              93

                              88

         4.3   Myyntimäärä

               (37)

               Unionin tuotannonalan myynti etuyhteydettömille asiakkaille unionin markkinoilla kasvoi 5 prosenttia vuosien 2008 ja 2009 välillä, putosi 2 prosenttia vuonna 2010 ja kohosi jälleen tarkastelua koskevalla tutkimusajanjaksolla. Myyntimäärä kasvoi kaiken kaikkiaan 9 prosenttia tarkastelujaksolla.

                  Taulukko 6

                           2008

                           2009

                           2010

                           Tarkastelua koskeva tutkimusajanjakso

                           Unionin myyntimäärä etuyhteydettömille asiakkaille (tuhatta neliöjalkaa) (10)

                           5 144

                           5 393

                           5 324

                           5 627

                              Indeksi (2008 = 100)

                           100

                           105

                           103

                           109

         4.4   Markkinaosuus

               (38)

               Vuosien 2008 ja 2009 välillä unionin tuotannonala onnistui saamaan hieman takaisin (1 %) markkinaosuuttaan vuoden 2008 alhaiselta 23 prosentin tasolta ennen kuin sen markkinaosuus laski 4 prosenttiyksikköä ainoastaan 20 prosenttiin tarkastelua koskevalla tutkimusajanjaksolla.

                  Taulukko 7

                           2008

                           2009

                           2010

                           Tarkastelua koskeva tutkimusajanjakso

                           Unionin tuotannonalan markkinaosuus (11)

                           23 %

                           24 %

                           19 %

                           20 %

                              Indeksi (2008 = 100)

                              100

                              104

                              80

                              87

         4.5   Kasvu

               (39)

               Unionin kulutus kasvoi vuoden 2008 ja tarkastelua koskevan tutkimusajanjakson välisenä aikana 26 prosenttia, mutta unionin tuottajien myyntimäärä unionin markkinoilla kasvoi vain 9 prosenttia ja markkinaosuus pieneni 3 prosenttiyksikköä. Näin ollen päätellään, että unionin tuottajat eivät pystyneet hyötymään markkinoiden kasvusta juuri lainkaan.

         4.6   Työllisyys

               (40)

               Unionin tuotannonalan työllisyyden pudottua merkittävästi (9 %) vuosien 2008 ja 2009 välillä se jatkoi laskuaan; 74 työntekijästä (2008) jäljellä on ainoastaan 59 tarkastelua koskevalla tutkimusajanjaksolla, mikä merkitsee 19 prosentin kokonaispudotusta.

                  Taulukko 8

                           2008

                           2009

                           2010

                           Tarkastelua koskeva tutkimusajanjakso

                           Työllisyys tarkasteltavana olevan tuotteen tuotannossa (henkeä) (12)

                           74

                           67

                           62

                           59

                              Indeksi (2008 = 100)

                              100

                              91

                              84

                              81

         4.7   Tuottavuus

               (41)

               Unionin tuotannonalan työvoiman tuottavuus ilmaistuna tuotantomääränä työntekijää kohti vuodessa kohosi vuoden 2008 ja tarkastelua koskevan tutkimusajanjakson välisenä aikana 9 prosenttia. Tämä on osoitus siitä, että työllisyys laski nopeammin kuin tuotanto.

                  Taulukko 9

                           2008

                           2009

                           2010

                           Tarkastelua koskeva tutkimusajanjakso

                           Tuottavuus (neliöjalkaa/työntekijä) (13)

                           104 031

                           107 536

                           114 512

                           113 655

                              Indeksi (2008 = 100)

                              100

                              103

                              110

                              109

         4.8   Myyntihinnat ja kotimarkkinahintoihin vaikuttavat tekijät

               (42)

               Unionin tuotannonalan yksikkömyyntihinnat pysyivät vakaina vuoden 2008 ja tarkastelua koskevan tutkimusajanjakson välillä. Kuten edellä on mainittu, Kiinasta polkumyynnillä tulevan tuonnin hinnat alittivat merkittävästi unionin tuotannonalan hinnat. Hintatason säilyttäminen on kuitenkin tapahtunut unionin tuotannonalan markkinaosuuden kustannuksella.

                  Taulukko 10

                           2008

                           2009

                           2010

                           Tarkastelua koskeva tutkimusajanjakso

                           Yksikköhinta unionin markkinoilla (euroa/neliöjalka) (14)

                           1,01

                           0,97

                           1,01

                           1,01

                              Indeksi (2008 = 100)

                              100

                              96

                              100

                              100

         4.9   Polkumyyntimarginaalin merkittävyys

               (43)

               Kun otetaan huomioon Kiinasta tulevan tuonnin määrä, markkinaosuus ja hinnat, tosiasiallisten polkumyyntimarginaalien vaikutusta unionin tuotannonalaan ei voida pitää vähäpätöisenä.

         4.10   Aiemman polkumyynnin vaikutuksista toipuminen

               (44)

               Edellä tarkastellut indikaattorit osoittavat, että vuonna 2006 käyttöön otetuista polkumyyntitoimenpiteistä huolimatta unionin tuotannonalan talous- ja rahoitustilanne on pysynyt erittäin heikkona ja haitallisena. Näin ollen unionin tuotannonalan ei voida katsoa toipuneen aiemmasta polkumyynnistä, ja siksi sen katsotaan olevan edelleen altis unionin markkinoille polkumyynnillä tapahtuvan tuonnin vahingollisille vaikutuksille.

         b)   Mikrotaloudelliset indikaattorit

   4.11   Varastot

               (45)

               Unionin tuotannonalan loppuvarastot kasvoivat merkittävästi eli 31 prosenttia vuoden 2008 ja tarkastelua koskevan tutkimusajanjakson välillä. Tarkemman analyysin avulla voitiin arvioida tarkemmin varastojen tuotantokuukausina ilmaistun varastointiajan kehittymistä. Vuonna 2008 otokseen valitut tuottajat pitivät noin viiden kuukauden tuotantovarastoja (43 %), mutta polkumyyntituonnin aiheuttamat paineet pakottivat ne kasvattamaan varastojaan yli seitsemään tuotantokuukauteen (63 % vuosittaisesta kokonaistuotannosta) tarkastelua koskevalla tutkimusajanjaksolla. Näin ollen voidaan vahvistaa, että varastojen kehityssuuntaus osoittaa vahinkoa aiheutuneen.

                  Taulukko 11

                           2008

                           2009

                           2010

                           Tarkastelua koskeva tutkimusajanjakso

                           Loppuvarastot (neliöjalkaa) (15)

                           Luottamukselliset tiedot

                              Indeksi (2008 = 100)

                              100

                              116

                              135

                              131

         4.12   Palkat

               (46)

               Keskimääräinen palkka työntekijää kohti pysyi vakaana vuosien 2008 ja 2009 välillä samoin kuin vuoden 2010 ja tarkastelua koskevan tutkimusajanjakson välillä. Vuosien 2009 ja 2010 välillä tapahtunut jyrkkä 20 prosentin nousu johtuu kahden otokseen valitun yrityksen työvoimakustannusten merkittävästä kasvusta siitä huolimatta, että työllisyys oli heikentynyt.

                  Taulukko 12

                           2008

                           2009

                           2010

                           Tarkastelua koskeva tutkimusajanjakso

                           Vuotuiset työvoimakustannukset työntekijää kohti (tuhatta euroa) (16)

                           Luottamukselliset tiedot

                              Indeksi (2008 = 100)

                              100

                              100

                              120

                              120

         4.13   Investoinnit

               (47)

               Otokseen valittujen yritysten vuosi-investoinnit samankaltaisen tuotteen tuotannossa tehtiin pääosin ylläpitoon, ja ne kasvoivat 21 prosenttia vuoden 2008 ja tarkastelua koskevan tutkimusajanjakson välillä. Jyrkkä nousu vuoden 2010 ja tarkastelua koskevan tutkimusajanjakson välillä johtuu yhden otokseen valitun yrityksen laiteostoista vuonna 2011.

                  Taulukko 13

                           2008

                           2009

                           2010

                           Tarkastelua koskeva tutkimusajanjakso

                           Nettoinvestoinnit (euroa) (17)

                           Luottamukselliset tiedot

                              Indeksi (2008 = 100)

                              100

                              102

                              72

                              121

         4.14   Kannattavuus ja investointien tuotto

               (48)

               Unionin tuotannonala teki jatkuvasti tappiota koko tarkastelujakson. Vuoden 2008 ja tarkastelua koskevan tutkimusajanjakson välillä tappiot (ilmoitettuna sekä absoluuttisesti että prosentteina liikevaihdosta) yli kaksinkertaistuivat.

               (49)

               Samoin investointien tuotto oli negatiivista koko tarkastelujakson ajan ja heikkeni vielä –131 prosenttiyksikköä vuoden 2008 ja tarkastelua koskevan tutkimusajanjakson välillä.

                  Taulukko 14

                           2008

                           2009

                           2010

                           Tarkastelua koskeva tutkimusajanjakso

                           Etuyhteydettömille asiakkaille suuntautuneen EU-myynnin nettokannattavuus (% nettomyynnistä) (18)

                           Luottamukselliset tiedot

                              Indeksi (2008 = 100)

                              – 100

                              –95

                              –73

                              – 203

                           Investointien tuotto (nettovoitto prosentteina investointien nettokirjanpitoarvosta) (18)

                           Luottamukselliset tiedot

                              Indeksi (2008 = 100)

                              – 100

                              –95

                              –73

                              – 231

         4.15   Kassavirta ja pääoman saanti

               (50)

               Operatiiviseen toimintaan perustuva nettokassavirta oli negatiivista koko tarkastelujakson ajan ja heikkeni vielä –300 prosenttiyksikköä vuoden 2008 ja tarkastelua koskevan tutkimusajanjakson välillä.

                  Taulukko 15

                           2008

                           2009

                           2010

                           Tarkastelua koskeva tutkimusajanjakso

                           Kassavirta (euroa) (19)

                           Luottamukselliset tiedot

                              Indeksi (2008 = 100)

                              – 100

                              – 115

                              –77

                              – 398

               (51)

               Ei ollut merkkejä siitä, että unionin tuotannonalalla olisi ollut ongelmia pääoman saamisessa.

         c)   Polkumyynnillä tapahtuneen tuonnin ja muiden tekijöiden vaikutukset

   4.16   Polkumyynnillä tapahtuneen tuonnin vaikutukset

               (52)

               Toimenpiteiden käyttöönoton jälkeen Kiinasta tuleva tuonti väheni merkittävästi ja on edelleen melko vähäistä; sen markkinaosuus oli noin 4 prosenttia tarkastelua koskevalla tutkimusajanjaksolla. Tämän tuonnin ja unionin tuotannonalan hintojen vertailu osoittaa kuitenkin hintojen merkittävää alittavuutta (51,6 %). Koska säämiskänahka on standardoitu tuote, tuotteen määritelmä on hyvin suppea ja koska kiinalaiset tuotteet ovat laatunsa puolesta samanlaisia kuin eurooppalaiset, Kiinasta tulevan tuonnin suhteellisen pieni markkinaosuus yhdistyneenä hintojen merkittävään alittavuuteen merkitsee sitä, että tällä tuonnilla on huomattava vaikutus unionin tuotannonalan tilanteeseen.

         4.17   Tuonti muista maista

               (53)

               Intiasta, Turkista ja Uudesta-Seelannista tulee merkittävästi tuontia ja muista maista jonkin verran; yhteensä näiden markkinaosuus oli 46 prosenttia tarkastelua koskevalla tutkimusajanjaksolla (60 % vuonna 2008).

               (54)

               Intiasta tulevan tuonnin määrä on merkittävä, ja sen markkinaosuus on kasvanut vuoden 2008 tasolta 11 prosentista 16 prosenttiin tarkastelua koskevalla tutkimusajanjaksolla. Samalla Intiasta tulevan tuonnin hinnat ovat hieman alle unionin tuottajien keskimääräisten hintojen. Kun otetaan huomioon merkittävät määrät ja hintaero, voidaan katsoa, että Intiasta tuleva tuonti vaikuttaa jossakin määrin unionin tuotannonalan negatiiviseen taloudelliseen tilanteeseen. On kuitenkin huomattava, että Intiasta tulevan tuonnin hinnat ovat yli 60 prosenttia korkeammat kuin polkumyynnillä Kiinasta tulevan tuonnin hinnat. Tämän vuoksi katsotaan, että tämä vähäinen vaikutus unionin tuotannonalan nykytilanteeseen ei ole sellainen, että se todennäköisesti poistaisi syy-yhteyden polkumyyntituonnin ja vahingon väliltä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

                  Taulukko 16

                           2008

                           2009

                           2010

                           Tarkastelua koskeva tutkimusajanjakso

                           Intiasta tulevan tuonnin määrä (tuhatta neliöjalkaa) (20)

                           2 330,00

                           2 123,33

                           4 276,67

                           4 436,67

                           Intiasta tulevan tuonnin markkinaosuus (20)

                           11 %

                           10 %

                           15 %

                           16 %

                              Intiasta tulevan tuonnin keskimääräinen hinta (euroa/neliöjalka)

                           0,79

                           0,82

                           0,66

                           0,75

               (55)

               Merkittävästi tuontia tulee myös Turkista, jonka markkinaosuus oli 10 prosenttia tarkastelua koskevalla tutkimusajanjaksolla (18 % vuonna 2008). Tämän tuonnin keskimääräiset hinnat ovat kuitenkin paljon korkeammat kuin Kiinasta tulevan säämiskänahan hinnat ja erittäin lähellä unionin tuotannonalan hintatasoa. Kun otetaan huomioon Turkista tulevan tuonnin laskeva suuntaus ja sen suhteellisen korkea hinta, katsotaan, että tämä tuonti ei poista syy-yhteyttä polkumyyntituonnin ja vahingon välillä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

                  Taulukko 17

                           2008

                           2009

                           2010

                           Tarkastelua koskeva tutkimusajanjakso

                           Turkista tulevan tuonnin määrä (tuhatta neliöjalkaa) (21)

                           4 063,33

                           2 623,33

                           2 933,33

                           2 700,00

                           Turkista tulevan tuonnin markkinaosuus (21)

                           18 %

                           12 %

                           10 %

                           10 %

                              Turkista tulevan tuonnin keskimääräinen hinta (euroa/neliöjalka)

                           0,77

                           0,89

                           1,05

                           1,20

               (56)

               Merkittävä tuoja on myös Uusi-Seelanti, jonka markkinaosuus oli 7 prosenttia tarkastelua koskevalla tutkimusajanjaksolla, kun se oli 3 % vuonna 2008. Tämän tuonnin keskimääräiset hinnat ovat kuitenkin paljon korkeammat kuin Kiinasta tulevan säämiskänahan hinnat ja jopa unionin tuotannonalan hintatasoa korkeammat. Kun otetaan huomioon Uudesta-Seelannista tulevan tuonnin suhteellisen korkeat hinnat, katsotaan, että tämäkään tuonti ei poista syy-yhteyttä polkumyyntituonnin ja vahingon välillä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

                  Taulukko 18

                           2008

                           2009

                           2010

                           Tarkastelua koskeva tutkimusajanjakso

                           Uudesta-Seelannista tulevan tuonnin määrä (tuhatta neliöjalkaa) (22)

                           716,67

                           2 426,67

                           1 966,67

                           1 883,33

                           Uudesta-Seelannista tulevan tuonnin markkinaosuus (22)

                           3 %

                           11 %

                           7 %

                           7 %

                              Uudesta-Seelannista tulevan tuonnin keskimääräinen hinta (euroa/neliöjalka)

                           1,29

                           1,43

                           1,43

                           1,48

               (57)

               Muualta maailmasta tulevan tuonnin markkinaosuus oli 13 prosenttia tarkastelua koskevalla tutkimusajanjaksolla (27 % vuonna 2008). Tämän tuonnin keskimääräiset hinnat ovat kuitenkin paljon korkeammat kuin Kiinasta tulevan säämiskänahan hinnat ja lähellä unionin tuotannonalan hintatasoa. Kun otetaan huomioon muualta maailmasta tulevan tuonnin laskeva suuntaus ja sen suhteellisen korkea hinta verrattuna Kiinasta tuotavan säämiskänahan hintaan, katsotaan, että tämäkään tuonti ei poista syy-yhteyttä polkumyyntituonnin ja vahingon välillä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

                  Taulukko 19

                           2008

                           2009

                           2010

                           Tarkastelua koskeva tutkimusajanjakso

                           Muualta maailmasta tulevan tuonnin määrä (tuhatta neliöjalkaa) (23)

                           5 896,67

                           4 013,33

                           4 480,00

                           3 556,67

                           Muualta maailmasta tulevan tuonnin markkinaosuus (23)

                           27 %

                           18 %

                           16 %

                           13 %

                              Muualta maailmasta tulevan tuonnin keskimääräinen hinta (euroa/neliöjalka)

                           0,63

                           0,84

                           0,81

                           0,84

               (58)

               Kaikista muista kolmansista maista tulevan tuonnin markkinaosuus oli 46 prosenttia tarkastelua koskevalla tutkimusajanjaksolla (60 % vuonna 2008). Tämän tuonnin keskimääräiset hinnat ovat kuitenkin paljon korkeammat kuin Kiinasta tulevan säämiskänahan hinnat ja erittäin lähellä unionin tuotannonalan hintatasoa. Kun otetaan huomioon muista kolmansista maista tulevan tuonnin laskeva suuntaus ja sen suhteellisen korkea hinta, katsotaan, että tämä tuonti ei poista syy-yhteyttä polkumyyntituonnin ja vahingon välillä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

                  Taulukko 20

                           2008

                           2009

                           2010

                           Tarkastelua koskeva tutkimusajanjakso

                           Muista maista tulevan tuonnin määrä (tuhatta neliöjalkaa) (24)

                           13 006,67

                           11 186,67

                           13 656,67

                           12 576,67

                              Indeksi (2008 = 100)

                              100

                              86

                              105

                              97

                           Muista maista tulevan tuonnin markkinaosuus (24)

                           60 %

                           51 %

                           49 %

                           46 %

                              Muista maista tulevan tuonnin keskimääräinen hinta (euroa/neliöjalka)

                           0,74

                           0,98

                           0,91

                           0,98

         5.   Unionin tuotannonalan tilannetta koskevat päätelmät

               (59)

               Unionissa on jäljellä enää kolme tuottajaa (kaikki pk-yrityksiä). Kaikki muut säämiskänahan tuottajat ovat ilmeisesti sulkeneet tuotantolaitoksensa vuoden 2006 jälkeen, jolloin alkuperäiset toimenpiteet otettiin käyttöön. Tämän voidaan katsoa olevan tulosta Kiinasta polkumyynnillä tulevan tuonnin aiheuttamasta lisääntyneestä paineesta unionin markkinoilla, jopa tilanteessa, jossa kulutus kasvoi.

               (60)

               Vahinkoanalyysi osoittaa, että unionin tuotannonalan tilanne heikkeni tarkastelujaksolla. Tuotanto putosi noin 12 prosenttia ja vaikka myynti kohosikin hieman, se oli vähemmän kuin kulutuksen kasvu, minkä vuoksi unionin tuottajien markkinaosuus laski 3 prosenttiyksikköä.

               (61)

               Samalla mikrotalouden indikaattoreiden analyysi osoittaa, että unionin tuotannonalan kannattavuus, investointien tuotto ja kassavirta olivat negatiivisia koko tarkastelujakson ajan ja heikkenivät vielä siirryttäessä tarkastelua koskevalle tutkimusajanjaksolle.

               (62)

               Myös tuontia Intiasta, Turkista, Uudesta-Seelannista ja muualta maailmasta on analysoitu. Kun otetaan huomioon kaikki nämä merkittävät tuontivirrat sekä erikseen että yhteensä, katsotaan, että tämä tuonti ei poista syy-yhteyttä polkumyyntituonnin ja vahingon välillä siinä todennäköisessä tapauksessa, että kiinalaisen polkumyyntituonnin määrä kasvaa ja unionin tuotannonalan tilanne sen vuoksi heikkenee entisestään, jos toimenpiteet kumottaisiin.

               (63)

               Edellä esitetyn perusteella päätellään, että unionin tuotannonalalle on yhä aiheutunut perusasetuksen 3 artiklan 5 kohdassa tarkoitettua merkittävää vahinkoa ja että sen tilanne on erittäin epävakaa ja riskialtis sekä kaukana siitä, jossa sen voisi olettaa olevan, jos se olisi toipunut alkuperäisessä tutkimuksessa todetusta vahingosta.

               (64)

               Päätellään myös, että unionin tuotannonalan vahingollisen tilanteen on pääasiassa aiheuttanut Kiinasta alhaisin hinnoin tulevan polkumyyntituonnin jatkuva esiintyminen (vaikkakin aiempaa vähäisempinä määrinä).

         E.   VAHINGON JATKUMISEN TODENNÄKÖISYYS

   1.   Arvioitujen tuontimäärien ja -hintojen vaikutukset, jos toimenpiteet kumotaan

               (65)

               Vaikka Kiinasta tulevan tuonnin määrä laski merkittävästi sen jälkeen, kun toimenpiteet otettiin käyttöön vuonna 2006, Kiinassa katsotaan olevan edelleen merkittävää tuotantokapasiteettia (ks. 22 kappale). Tämä käyttämätön kapasiteetti voidaan suunnata helposti unionin markkinoille, jos toimenpiteet kumottaisiin.

               (66)

               Jos toimenpiteet kumottaisiin, kiinalaiset vientiä harjoittavat tuottajat todennäköisesti pyrkisivät saamaan takaisin menettämänsä markkinaosuuden unionissa. Tutkimuksessa esiin tullut merkittävä hintojen alittavuus osoittaa, että unionin hintataso tekee unionin markkinoista erittäin kiinnostavat kiinalaisen tuonnin kannalta (ks. 22 kappale).

         2.   Vahingon jatkumista koskevat päätelmät

               (67)

               Tällä perusteella päätellään, että Kiinasta tulevaa tuontia koskevien toimenpiteiden kumoaminen johtaisi erittäin todennäköisesti unionin tuotannonalalle aiheutuvan vahingon jatkumiseen.

         F.   UNIONIN ETU

   1.   Johdanto

               (68)

               Perusasetuksen 21 artiklan mukaisesti tutkittiin, onko nykyisten polkumyynnin vastaisten toimenpiteiden voimassa pitäminen kokonaisuutena katsoen unionin edun vastaista. Unionin edun määrittäminen perustuu kaikista asiaan liittyvistä etunäkökohdista kuten unionin tuotannonalan sekä tuojien ja käyttäjien eduista tehtyyn arviointiin.

               (69)

               On syytä muistaa, että alkuperäisessä tutkimuksessa toimenpiteiden käyttöönottoa ei pidetty unionin edun vastaisena. Koska tämä tutkimus lisäksi on toimenpiteiden voimassaolon päättymistä koskeva tarkastelu, siinä analysoidaan tilannetta, jossa polkumyynnin vastaiset toimenpiteet ovat jo olleet voimassa. Sillä voidaan siten myös arvioida, onko nykyisillä toimenpiteillä ollut kohtuuttoman kielteinen vaikutus asianomaisiin osapuoliin.

               (70)

               Tämän perusteella tutkittiin, voidaanko selvästi päätellä, että polkumyynnin vastaisten toimenpiteiden voimassa pitäminen ei tässä tapauksessa olisi unionin edun mukaista siitäkin huolimatta, että päätelmien mukaan vahingollinen polkumyynti todennäköisesti jatkuu.

         2.   Unionin tuotannonalan etu

               (71)

               Unionin tuotannonala muodostuu pk-yrityksistä, ja se on menettänyt jatkuvasti markkinaosuuttaan ja sille on aiheutunut merkittävää vahinkoa tarkastelujaksolla. Jos toimenpiteet kumottaisiin, unionin tuotannonalan tilanne olisi varsin todennäköisesti vielä huonompi.

         3.   Tuojien etu

               (72)

               Tutkimuksessa toimi yhteistyössä kaksi etuyhteydetöntä tuojaa. Säämiskänahkaan liittyvä liiketoiminta muodostaa vain pienen osan niiden liikevaihdosta. Ei ole viitteitä siitä, että toimenpiteiden jatkamisella olisi merkittäviä kielteisiä vaikutuksia niiden toimintaan.

         4.   Käyttäjien ja kuluttajien etu

               (73)

               Yksikään käyttäjien tai kuluttajien järjestö ei ilmoittautunut vireillepanoilmoituksessa asetetussa määräajassa, mikä oli tilanne myös alkuperäisessä tutkimuksessa. Koska alkuperäisessä tutkimuksessa katsottiin, että kyseiset toimenpiteet eivät vaikuttaisi kohtuuttomasti näiden osapuolten etuihin, ja kun otetaan huomioon niiden jatkuva pidättyminen yhteistyöstä, voidaan päätellä, että toimenpiteiden säilyttäminen ei vaikuta niiden etuihin. Muista lähteistä tuleva merkittävä tuonti kilpailukykyisillä hinnoilla itse asiassa varmistaa, että käyttäjillä ja kuluttajilla on edelleen laaja valinnanvara kyseisen tuotteen eri toimittajien välillä kohtuuhinnoin.

         5.   Päätelmät

               (74)

               Kaikki edellä mainitut tekijät huomioon ottaen päätellään, ettei ole olemassa pakottavia syitä, jotka estäisivät voimassa olevien polkumyynnin vastaisten toimenpiteiden voimassa pitämisen.

         G.   POLKUMYYNNIN VASTAISET TOIMENPITEET

               (75)

               Kaikille osapuolille ilmoitettiin niistä oleellisista seikoista ja huomioista, joiden perusteella voimassa olevien toimenpiteiden soveltamisen jatkamista aiottiin suositella. Lisäksi asetettiin määräaika, jonka kuluessa osapuolilla oli mahdollisuus esittää huomautuksia ilmoitettujen tietojen johdosta. Toimitetut tiedot ja huomautukset otettiin asianmukaisesti huomioon aina, kun se oli perusteltua.

               (76)

               Edellä selostetun perusteella ja perusasetuksen 11 artiklan 2 kohdan mukaisesti voidaan todeta, että Kiinan kansantasavallasta peräisin olevan säämiskänahan tuontiin sovellettavat polkumyynnin vastaiset toimenpiteet olisi pidettävä voimassa. Nämä toimenpiteet muodostuvat siis 58,9 prosentin suuruisesta arvotullista,

         ON HYVÄKSYNYT TÄMÄN ASETUKSEN:
   1 artikla
   1.   Otetaan käyttöön lopullinen polkumyyntitulli, joka koskee Kiinan kansantasavallasta peräisin olevan, tällä hetkellä CN-koodeihin 4114 10 10 ja 4114 10 90 kuuluvan säämiskänahkan, myös määrämuotoon leikatun säämiskänahkan tai yhdistelmäparkitun säämiskänahkan tuontia, crust-käsitelty säämiskänahka ja yhdistelmäparkittu säämiskänahka mukaan luettuna.
   2.   Edellä 1 kohdassa kuvattujen tuotteiden vapaasti unionin rajalla tullaamattomana -nettohintaan sovellettava lopullinen polkumyyntitulli on 58,9 prosenttia.
   3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä joulukuuta 2012.

            Neuvoston puolesta

            Puheenjohtaja

         N. SYLIKIOTIS

      (1)  EUVL L 343, 22.12.2009, s. 51.

      (2)  EUVL L 251, 14.9.2006, s. 1.

      (3)  EUVL C 19, 20.1.2011, s. 9.

      (4)  EUVL C 270, 13.9.2011, s. 6.

      (5)  Tiedot: Eurostat ja kyselylomakevastaukset.

      (6)  Tiedot: Eurostat.

      (7)  Tiedot: Eurostat.

      (8)  Tiedot: kyselylomakevastaukset.

      (9)  Tiedot: kyselylomakevastaukset.

      (10)  Tiedot: kyselylomakevastaukset.

      (11)  Tiedot: Eurostat ja kyselylomakevastaukset.

      (12)  Tiedot: kyselylomakevastaukset.

      (13)  Tiedot: kyselylomakevastaukset.

      (14)  Tiedot: kyselylomakevastaukset.

      (15)  Tiedot: kyselylomakevastaukset.

      (16)  Tiedot: kyselylomakevastaukset.

      (17)  Tiedot: kyselylomakevastaukset.

      (18)  Tiedot: kyselylomakevastaukset.

      (19)  Tiedot: kyselylomakevastaukset.

      (20)  Tiedot: Eurostat ja kyselylomakevastaukset.

      (21)  Tiedot: Eurostat ja kyselylomakevastaukset.

      (22)  Tiedot: Eurostat ja kyselylomakevastaukset.

      (23)  Tiedot: Eurostat ja kyselylomakevastaukset.

      (24)  Tiedot: Eurostat ja kyselylomakevastaukset.


title: Komission täytäntöönpanoasetus (EU) N:o 506/2012, annettu 14 päivänä kesäkuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kraški pršut (SMM))

text:
               15.6.2012

               FI

               Euroopan unionin virallinen lehti

               L 154/20

         KOMISSION TÄYTÄNTÖÖNPANOASETUS (EU) N:o 506/2012,
   annettu 14 päivänä kesäkuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kraški pršut (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Slovenian hakemus nimityksen ”Kraški pršut” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti ja mainitun asetuksen 17 artiklan 2 kohdan nojalla.

               (2)

               Italia on toimittanut komissiolle 29 päivänä maaliskuuta 2010 vastaväitteen asetuksen (EY) N:o 510/2006 7 artiklan mukaisesti asetuksen (EY) N:o 510/2006 7 artiklan 3 kohdan a ja c alakohdan nojalla. Komissio pyysi 14 päivänä kesäkuuta 2010 päivätyllä kirjeellä asianomaisia osapuolia neuvottelemaan asiasta.

               (3)

               Komissiolle on ilmoitettu 9 päivänä marraskuuta 2010, että Slovenia ja Italia ovat päässeet kuuden kuukauden kuluessa keskenään sopimukseen, joka koskee alkuperäisen eritelmän muutoksia ja erityisesti Štanjel-kylän nimen poistamista eritelmästä.

               (4)

               Koska poistaminen vaikuttaa yksilöityyn maantieteelliseen alueeseen, sitä ei voida pitää vähäisenä muutoksena.

               (5)

               Asetuksen (EY) N:o 510/2006 7 artiklan 5 kohdan toisen alakohdan mukaisesti komissio suorittaa uudelleen mainitun asetuksen 6 artiklan 1 kohdassa tarkoitetun tutkimuksen.

               (6)

               Nimityksen ”Kraški pršut” rekisteröintihakemus, sellaisena kuin se on muutettuna Slovenian ja Italian välisellä sopimuksella, on näin ollen julkaistu uudelleen Euroopan unionin virallisessa lehdessä
                   (3).

               (7)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä kesäkuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 93, 31.3.2006, s. 12.

      (2)  EUVL C 235, 30.9.2009, s. 32.

      (3)  EUVL C 284, 28.9.2011, s. 25.

      LIITE
      Ihmisravinnoksi tarkoitetut perustamissopimuksen liitteeseen I kuuluvat maataloustuotteet:

         Luokka 1.2   Lihavalmisteet (kuumennetut, suolatut, savustetut jne.)

      SLOVENIA
      Kraški pršut (SMM)